கேள்வி: சந்தீப் ரெட்டி வாங்கா - தொடக்க கால வாழ்க்கை பற்றி நீங்கள் என்ன அறிந்துள்ளீர்கள்?
பதில்: சந்தீப் ரெட்டி வாங்கா தெலங்காணா வாரங்கல் ஒரு தெலுங்கர் பேசும் குடும்பத்தில் பிறந்தார். இவர் தனது தொடக்கக் கல்வியை வாரங்கலில் உள்ள பிளாட்டினம் ஜூபிலி உயர்நிலைப் பள்ளியில் முடித்தார். மேலும் 8 ஆம் வகுப்பிற்குப் பிறகு தனது மேலதிக கல்விக்காக ஐதராபாத்து (இந்தியா) சென்றார். இவர் உடலியக்க மருத்துவம் இளங்கலைப் பட்டம் பெற்றார். பின்னர் ஆத்திரேலியாவின் சிட்னியில் உள்ள சர்வதேச திரைப்படப் பள்ளியில் திரைப்படத் தயாரிப்பு தொடர்பான பணியினைப் பற்றி அறிந்து கொள்ள சென்றார்.
கேள்வி: சந்தீப் ரெட்டி வாங்கா - 2005-2012: தொடக்க கால தொழில் பற்றி நீங்கள் என்ன அறிந்துள்ளீர்கள்?
பதில்: 2005 ஆம் ஆண்டில் விசாகப்பட்டினத்தின் ருசிகொண்டா கடற்கரை 25 நாட்கள் ''மனசு மாதா வினது'' திரைப்படத்தில் பயிற்சியாளராகப் பணியாற்றினார். ''கேடி'' (2010) என்ற திரைப்படத்தில் கிரண் குமாருடன் உதவி இயக்குநராகவும், ''மல்லி மல்லி இதி ராணி ரோஜு'' (2015) திரைப்படத்தில் கிராந்தி மாதவுடன் இணை இயக்குநராகவும் பணியாற்றியுள்ளார். இவர் தான் இயக்குநராக அறிமுகமாவதற்காக ''சர்க்கரை தொழிற்சாலை'' என்ற படத்திற்கான திரைக்கதையை எழுதத் தொடங்கினார். ஆனால், இறுதியில் இவர் அதை நிறுத்திவிட்டு அர்ஜுன் ரெட்டி திரைப்படத்திற்கான திரைக்கதையைத் எழுதத் தொடங்கினார்.
கேள்வி: சந்தீப் ரெட்டி வாங்கா - 2019-தற்போது வரை: மாபெரும் வெற்றி பற்றி விளக்கவும்.
பதில்: ''அர்ஜுன் ரெட்டி'' (2017) திரைப்படத்தின் இந்திப் பதிப்பை ''கபீர் சிங்'' (2019) என்ற பெயரில் இயக்க வாங்கா ஒப்புக்கொண்டார். சாஹித் கபூர் கதாநாயகனாக ஒப்பந்தம் செய்யப்பட்டார், கியாரா அத்வானி கதாநாயகியாக நடிக்க ஒப்பந்தம் செய்யப்பட்டார். முராத் கேத்தானி மற்றும் அஸ்வின் வார்டே ஆகியோர் இந்தப் படத்தைத் தயாரித்ததோடு, அசல் படத்தின் உரிமையை 15 மில்லியன் ரூபாய்க்கு வாங்கினர். படப்பிடிப்பு அக்டோபர் 2018 இல் தொடங்கி, மார்ச் 2019 இல் முடிவடைந்தது, அதே ஆண்டு சூன் 21 அன்று படம் வெளியிடப்பட்டது. அளவிற்கதிகமான போதைப்பொருள் பயன்பாடு, கள்ள உறவுகள் பற்றிய சர்ச்சைக்குரிய சித்தரிப்புகள் இருந்தபோதிலும், இது உலகளவில் ₹379 கோடிக்கும், இந்தியாவில் உள்நாட்டில் ₹278 கோடிக்கும் அதிகமாக சம்பாதித்தது, இது 2019 ஆம் ஆண்டின் இரண்டாவது அதிக வசூல் செய்த பாலிவுட் படமாகவும், சாகித் கபூரின் அதிக வசூல் கொண்ட தனி முன்னணி வெளியீடாகவும் மாறியது. சனவரி 1,2021 அன்று, ரன்பீர் கபூர், அனில் கபூர், ராஷ்மிகா மந்தண்ணா பாபி தியோல் ஆகியோர் நடிப்பில் உருவாக இருந்த ''அனிமல்'' என்ற அதிரடி திரைப்படத்தை வாங்கா இயக்க இருப்பதாக அறிவிக்கப்பட்டது. இதை டி-சீரிஸ், பத்ரகாளி பிக்சர்ஸ், சினீ 1 ஸ்டுடியோஸ் இணைந்து தயாரித்தன. அனிமல் திரைப்படம் 1 டிசம்பர் 2023 அன்று வெளியிடப்பட்டது, இது தெலுங்குத் திரைப்படத்துறை மற்றும் இந்தி சினிமாவில் வாங்காவை அனைவரிடத்திலும் கொண்டு சென்றது. ''அனிமல்'' விமர்சகர்களிடமிருந்து நேர்மறையான பதிவுகளைப் பெற்றது, திரைப்படத்தில் நடிகர்களின் நடிப்பு, இசை, தொழில்நுட்ப அம்சங்கள் குறித்து பாராட்டப்பட்டது. இத்திரைப்படமும் பெரிய வணிக வெற்றியைப் பெற்றது, உலகளவில் ₹900 கோடிக்கு மேல் வசூலித்தது, 2023 ஆம் ஆண்டில் அதிக வசூல் செய்த மூன்றாவது இந்தியத் திரைப் படமாகவும், எட்டாவது அதிக வசூல் செய்யப்பட்ட இந்தியத் திரைப்படமாகவும், எல்லா காலத்திலும் அதிக வசூல் கொண்ட ஏ-சான்றளிக்கப்பட்ட இந்தியத் திரைப்படமாகவும் மாறியது. 69வது பிலிம்பேர் விருதுகளில், ''அனிமல்'' சிறந்த படம், சிறந்த இயக்குநர், அனில் கபூர், பாபி தியோலுக்கு சிறந்த துணை நடிகர் உட்பட 19 பரிந்துரைகளைப் பெற்றது. ரன்பீர் கபூர் சிறந்த நடிகர், ஹர்ஷ்வர்தன் ராமேஸ்வருக்கு சிறந்த பின்னணி இசை மற்றும் பூபிந்தர் பாபலுக்கு சிறந்த பின்னணி பாடகர் உட்பட ஆறு பிரிவுகளில் இத்திரைப்படம் விருதுகளை வென்றது.
கேள்வி: சந்தீப் ரெட்டி வாங்கா - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: சந்தீப் ரெட்டி மணீசா ரெட்டியை மணந்தார். இத்தம்பதியினருக்கு ஒரு மகன், ஒரு மகள் என இரண்டு குழந்தைகள் உள்ளனர். தனது மகனுக்கு அர்ஜுன் ரெட்டி என்று தனது வெற்றிப்படத்தின் பெயரைச் சூட்டியிருப்பதாக சந்தீப் ரெட்டி அறிவித்தார்.